CELEX: 32015D0290
Language: lt
Date: 1424390400000
Title: 2015 m. vasario 20 d. Komisijos įgyvendinimo sprendimas (ES) 2015/290 dėl 2014 m. mokesčių zonų vienetinių tarifų atitikties Įgyvendinimo reglamento (ES) Nr. 391/2013 17 straipsniui ir Sprendimo 2013/631/ES panaikinimo (pranešta dokumentu Nr. C(2015) 882)

24.2.2015   
            
            
               LT
            
            
               Europos Sąjungos oficialusis leidinys
            
            
               L 51/10
            
         KOMISIJOS ĮGYVENDINIMO SPRENDIMAS (ES) 2015/290
   2015 m. vasario 20 d.
   dėl 2014 m. mokesčių zonų vienetinių tarifų atitikties Įgyvendinimo reglamento (ES) Nr. 391/2013 17 straipsniui ir Sprendimo 2013/631/ES panaikinimo
   
      
         (pranešta dokumentu Nr. C(2015) 882)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (1) (Paslaugų teikimo reglamentą), ypač į jo 15 straipsnį,
   kadangi:
   
               (1)
            
            
               Komisijos įgyvendinimo reglamentu (ES) Nr. 391/2013 (2) nustatoma bendroji mokesčių už oro navigacijos paslaugas sistema. Bendroji mokesčių sistema pasitelkiama siekiant veiklos rezultatų plano tikslų, nustatytų Europos Parlamento ir Tarybos reglamento (EB) Nr. 549/2004 (3) 11 straipsniu ir Komisijos įgyvendinimo reglamentu (ES) Nr. 390/2013 (4);
            
         
               (2)
            
            
               Komisijos sprendimu 2011/121/ES (5) nustatyti 2012–2014 m. visos Sąjungos oro navigacijos paslaugų teikimo veiklos rezultatų tikslai, įskaitant ekonominio efektyvumo tikslą. 2012 m. liepos 19 d. ir 2012 m. gruodžio 17 d. raštais Komisija informavo valstybes nares, kad jų peržiūrėti veiklos rezultatų planai ir tikslai atitinka ir deramai papildo priimtus visos Sąjungos veiklos rezultatų tikslus. Ekonominio efektyvumo tikslai išreiškiami nustatytais vienetiniais tarifais;
            
         
               (3)
            
            
               pagal Įgyvendinimo reglamento (ES) Nr. 391/2013 17 straipsnio 1 dalies b ir c punktus Komisija kiekvienais metais vertina, ar valstybių narių jai pateikti mokesčių zonų vienetiniai tarifai atitinka to reglamento ir Įgyvendinimo reglamento (ES) Nr. 390/2013 nuostatas;
            
         
               (4)
            
            
               2013 m. Komisija 2014 m. mokesčių zonų vienetinių tarifų įvertinimą atliko padedama veiklos rezultatų apžvalgos įstaigos bei Eurokontrolės centrinės maršruto mokesčių tarnybos ir naudodamasi valstybių narių pateiktais duomenimis ir papildoma informacija. Remdamasi gautais rezultatais ji priėmė Sprendimą 2013/631/ES (6). Tuo sprendimu Komisija, laikydamasi savo Įgyvendinimo reglamento (ES) Nr. 391/2013 17 straipsnio 1 dalies d punkto, valstybėms narėms pranešė nustačiusi, kad jai pateikti 2014 m. mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013;
            
         
               (5)
            
            
               priėmus Sprendimą 2013/631/ES, Bulgarija, Danija, Lenkija, Lietuva, Slovakija ir Vengrija 2014 m. informavo Komisiją, kad buvo padaryti atitinkamų vienetinių tarifų apskaičiavimo kai kurių parametrų pakeitimai, apie kuriuos jos nežinojusios, kai Komisijai teikė atitikties vertinimui atlikti reikalingus pradinius duomenis ir papildomą informaciją, ir dėl kurių reikėjo pataisyti kai kuriuos susijusius 2014 m. vienetinius tarifus. Todėl šios šešios valstybės narės Komisijai pateikė pataisytus vienetinius tarifus;
            
         
               (6)
            
            
               pagal Įgyvendinimo reglamento (ES) Nr. 391/2013 17 straipsnio 1 dalies c ir d punktus Komisija, atsižvelgdama į įgyvendinimo reglamentų (ES) Nr. 390/2013 ir (ES) Nr. 391/2013 nuostatas, įvertino tuos pataisytus 2014 m. Bulgarijos, Danijos, Lenkijos, Lietuvos, Slovakijos ir Vengrijos mokesčių zonų vienetinius tarifus ir padarė išvadą, kad tas nuostatas jie atitinka. Apie šią išvadą turėtų būti pranešta susijusioms valstybėms narėms;
            
         
               (7)
            
            
               siekiant aiškumo ir skaidrumo, Sprendimas 2013/631/ES turėtų būti panaikintas, o vietoj jo priimtas šis sprendimas;
            
         
               (8)
            
            
               pranešimu, kad mokesčių zonų vienetiniai tarifai atitinka Įgyvendinimo reglamentus (ES) Nr. 390/2013 ir (ES) Nr. 391/2013, nepažeidžiamas Reglamento (EB) Nr. 550/2004 16 straipsnis;
            
         
               (9)
            
            
               šiame sprendime nustatytos priemonės atitinka Bendro dangaus komiteto nuomonę,
            
         PRIĖMĖ ŠĮ SPRENDIMĄ
   1 straipsnis
   Šio sprendimo priede pateikti 2014 m. mokesčių zonų vienetiniai tarifai atitinka Įgyvendinimo reglamentus (ES) Nr. 390/2013 ir (ES) Nr. 391/2013.
   2 straipsnis
   Sprendimas 2013/631/ES panaikinamas.
   3 straipsnis
   Šis sprendimas skirtas valstybėms narėms.
   
      Priimta Briuselyje 2015 m. vasario 20 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 96, 2004 3 31, p. 10.
   
      (2)  2013 m. gegužės 3 d. Komisijos įgyvendinimo reglamentas (ES) Nr. 391/2013, kuriuo nustatoma bendroji mokesčių už oro navigacijos paslaugas sistema (OL L 128, 2013 5 9, p. 31).
   
      (3)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 96, 2004 3 31, p. 1).
   
      (4)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).
   
      (5)  2011 m. vasario 21 d. Komisijos sprendimas 2011/121/ES dėl 2012–2014 m. visos Europos Sąjungos oro navigacijos paslaugų teikimo veiklos rezultatų tikslų ir įspėjamųjų ribų nustatymo (OL L 48, 2011 2 23, p. 16).
   
      (6)  2013 m. spalio 29 d. Komisijos sprendimas 2013/631/ES dėl 2014 m. mokesčių zonų vienetinių tarifų atitikties Įgyvendinimo reglamento (ES) Nr. 391/2013 17 straipsniui (pranešta dokumentu Nr. C(2013) 7095) (OL L 289, 2013 10 31, p. 68).
   
      PRIEDAS
      
                  Mokesčių zona
               
               
                  2014 m. maršruto vienetinis tarifas
                  nacionaline valiuta (1)
                  
                  (ISO kodas)
               
            
                  Austrija
               
               
                  73,39 EUR
               
            
                  Belgija ir Liuksemburgas
               
               
                  72,04 EUR
               
            
                  Bulgarija
               
               
                  73,09 BGN
               
            
                  Kipras
               
               
                  38,41 EUR
               
            
                  Čekijos Respublika
               
               
                  1 198,16 CZK
               
            
                  Danija
               
               
                  531,33 DKK
               
            
                  Estija
               
               
                  23,97 EUR
               
            
                  Suomija
               
               
                  52,06 EUR
               
            
                  Prancūzija
               
               
                  65,77 EUR
               
            
                  Vokietija
               
               
                  77,32 EUR
               
            
                  Graikija
               
               
                  34,53 EUR
               
            
                  Vengrija
               
               
                  12 539,40 HUF
               
            
                  Airija
               
               
                  30,62 EUR
               
            
                  Italija
               
               
                  78,83 EUR
               
            
                  Latvija
               
               
                  28,44 EUR
               
            
                  Lietuva
               
               
                  157,97 LTL
               
            
                  Мalta
               
               
                  27,61 EUR
               
            
                  Nyderlandai
               
               
                  66,47 EUR
               
            
                  Lenkija
               
               
                  147,43 PLN
               
            
                  Portugalija (Lisabona)
               
               
                  38,74 EUR
               
            
                  Rumunija
               
               
                  168,83 RON
               
            
                  Slovakija
               
               
                  60,93 EUR
               
            
                  Slovėnija
               
               
                  67,46 EUR
               
            
                  Ispanija (žemyninė dalis)
               
               
                  71,69 EUR
               
            
                  Ispanija (Kanarų salos)
               
               
                  58,36 EUR
               
            
                  Švedija
               
               
                  638,85 SEK
               
            
                  Jungtinė Karalystė
               
               
                  70,46 GBP
               
            
         (1)  Į šiuos vienetinius tarifus neįtraukti administraciniai vienetiniai tarifai, nurodyti Įgyvendinimo reglamento (ES) Nr. 391/2013 18 straipsnyje ir taikomi valstybėms, kurios yra Eurokontrolės daugiašalio susitarimo dėl maršruto rinkliavų šalys.